**30.12.67**

**גדי כותב מהשבי למשפחתה של אחותו זיוה:**

לילדים הכי חמודים ואבא ואמא הכי חביבים שלומות המון.

אפתח הפעם בצורה קצת יותר רצינית.

מה שלומכם? שלומי טוב.

איך אתם מרגישים? אני מרגיש פנטסטי.

האם אתם מתגעגעים? אני בכלל לא.

תגידו, נמאס לכם? לי נמאס נורא.

מה אתם עושים? אני יושב במצרים.

חנוכה עכשיו ויום יום אנחנו מדליקים נרות בארוחת הערב.

בפתח החג עשינו תוכנית של ממש ומכיוון שאני הייתי תורן

הרבצנו לביבות עד מאוחר בלילה –

אמרתי לכם? אני פשוט מפחד לחזור לארץ.

מייד ועדת עבודה תסתער עלי ותזרוק אותי למטבח ואחריה

ועדת תרבות תתפוס אותי בגרון - עם ניסיון כמו שלי, שאתרום

משהו למען הכלל!

אז מה אני יכול לעשות??? מתחבא מאחורי הגב של המצרים!!!.